EkBass/fiwiki-20250220-pages-articles huggingface dataset:
Jennifer Wakefield

Jennifer "Jenn" Wakefield (s. 15. kesäkuuta 1989 Scarborough, Ontario) on kanadalainen jääkiekon olympiavoittaja, joka edustaa Ruotsissa Luleå HF:ää. Pelipaikaltaan 178 senttimetriä pitkä ja 77 kilogrammaa painava Wakefield on hyökkääjä. Wakefield voitti Kanadan joukkueessa kultaa vuoden 2014 talviolympialaisissa Sotšissahttp://www.sports- reference.com/olympics/athletes/wa/jennifer-wakefield-1.html ja saavutti olympiahopeaa vuonna 2018 Pyeongchangissa. MM-kilpailuista Wakefieldillä on kulta vuodelta 2012 sekä hopeaa vuosilta 2011, 2013, 2015, 2016 ja 2017. Wakefield pelasi kaudella 2014-2015 sekä Ruotsin miesten Hockeyettanin IK Gutsissa että naisten liigan Linköpingissä. Elokuussa 2015 hän siirtyi miesten toiseksi korkeimman sarjatason HockeyAllsvenskanin Borås HC:hen.http://yle.fi/urheilu/huima_siirto_- _kanadalainen_naisvoimahyokkaaja_miesten_kiekkosarjaan_ruotsissa/8222729 Kaudella 2016–2017 hän pelasi vielä yhden ottelun Nybro Flamesin joukkueessa. Naisten sarjoissa hän edusti Linköpingiä kolme kautta ja siirtyi kaudeksi 2017–2018 Luleå HF:ään. Hän voitti Ruotsin mestaruuden vuosina 2015 ja 2018. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1989 syntyneet Luokka:Elävät henkilöt
Suomusjärvi (täsmennyssivu)

Suomusjärvi voi tarkoittaa: *Suomusjärvi, Suomen entinen kunta *Suomusjärvi, järvi Salossa *Suomusjärvi, kirkonkylä Salossa * Suomusjärvi, järvi Lieksan kunnassa, myös nimellä Suomunjärvi Luokka:Järvien täsmennyssivut
Kilifin piirikunta

Kilifin piirikunta on yksi Kenian aluehallinnon 47 piirikunnasta. Se sijaitsee maan kaakkoisosassa Intian valtameren rannalla, heti Mombasan piirikunnan pohjoispuolella. Kilifin piirikunnan pinta-ala on 12 610 neliökilometriä ja väkiluku 1 109 735 (2009), Piirikunnan keskus on Kilifin kaupunki (44 257 as. vuonna 2009). Se sijaitsee linnuntietä noin 440 kilometriä Nairobista kaakkoon. Piirikunta jakautuu paikallishallinnossa seitsemään vaalipiiriin (constituences: Ganze, Kaloleni, Kilifi Northy, Kilifi South, Magarini, Malindi ja Rabai), jotka voidaan jakaa edelleen äänestysalueiksi (electoral ward). Asumistiheys on suurin piirikunnan eteläosissa lähellä Mombasaa. WaterLovers Beach Resort.jpg|Kilifiä ja sen useita kaupunkeja markkinoidaan Intian valtameren rantalomakohteena. ==Lähteet== ==Aiheesta muualla== *Kilifi County. County well know for Rich in History. (kenyacounty.co.ke) Luokka:Kenian piirikunnat
Land Rover Discovery

Land Rover Discovery on vuodesta 1989 valmistettu keskikokoinen maastoauto. Valmistaja on brittiläinen Land Rover. == Ensimmäinen sukupolvi 1989-1998 == Ensimmäisen sukupolven mallista käytetään myös nimitystä Discovery Series I. Ensimmäisen sukupolven moottorivaihtoehtoja olivat 2,0-, 3,5-, 3,9- ja 4,0-litraiset bensiinimoottorit. Dieselmoottoreita olivat 2,5 -litrainen 200Tdi (1989 - 1994, 83 kW) ja 300Tdi (1994 - 1999). Sisätilat ovat melko tilavat viidelle. Discovery on varsin painava, 1980 kiloa. Tekniikan Maailma 12/1990, maasturivertailu, sivut 30-45 Maasto-ominaisuudet ovat hyvät. Neliveto on jatkuva. Vaihteisto ja kytkin ovat kuitenkin raskaskäyttöisiä. Lisäksi turbodieselin moottori on melko heikko, bensiinimalleissa tehoa ja vääntöä on enemmän. Kuulamutteriohjaus on epätarkka. Lähivalot osoittautuivat TM-vertailun huonoimmiksi. Myös jarruissa oli toivomisen varaa, sillä kovassa jarrutuksessa Discoverylla oli taipumus kääntyä vasemmalle. Tekniikan Maailman 12/1990 vertailussa Land Rover Discovery turbodiesel kiihtyi 0-80 km/t 13,7 sekunnissa ja 0-100 km/t 23,6 sekunnissa. Discovery jäi maasturivertailussa toiseksi huonoimmaksi kahdeksasta autosta, osaksi heikon moottorinsa vuoksi. Land Rover Discovery turbodiesel maksoi Suomessa vuonna 1990 166 000 markkaa. == Discovery Series II (1998-2004) == == Discovery 3 / LR3 (2004-2009) == == Discovery 4 / LR4 (2009-) == == Lähteet == Discovery Luokka:J-segmentin autot
Martin Scorsesen filmografia

Martin Scorsese (s. 1942) on yhdysvaltalainen elokuvaohjaaja. ==Filmografia== Elokuvat Vuosi Suomenkielinen nimi Alkuperäinen nimi Lopputeksteissä Lopputeksteissä Lopputeksteissä Huom. Lähde Vuosi Suomenkielinen nimi Alkuperäinen nimi Ohjaajana Käsikirjoittajana Tuottajana Huom. Lähde 1967 Kuka kolkuttaa ovelleni? Who’s That Knocking at My Door? 1972 Vapauden verinen laulu Boxcar Bertha 1973 Sudenpesä Mean Streets 1974 Alice ei asu enää täällä Alice Doesn’t Live Here Anymore 1976 Taksikuski Taxi Driver 1977 New York, New York New York, New York 1980 Kuin raivo härkä Raging Bull 1982 Koomikkojen kuningas The King of Comedy 1985 Illasta aamuun After Hours 1986 Suuret setelit The Color of Money 1988 Kristuksen viimeinen kiusaus The Last Temptation of Christ 1990 Mafiaveljet Goodfellas 1990 Huijarit The Grifters 1991 Cape Fear Cape Fear 1993 Naked in New York Naked in New York Vastaava tuottaja 1993 Kahden miehen nainen Mad Dog and Glory 1993 Viattomuuden aika The Age of Innocence 1995 Casino Casino 1997 Kundun Kundun 1999 Bringing Out the Dead Bringing Out the Dead 2002 Gangs of New York Gangs of New York 2004 Lentäjä The Aviator 2006 The Departed The Departed 2010 Suljettu saari Shutter Island 2011 Hugo Hugo 2013 The Wolf of Wall Street The Wolf of Wall Street 2016 Before the Flood Before the Flood Vastaava tuottaja 2019 The Irishman The Irishman 2023 Killers of the Flower Moon Killers of the Flower Moon Televisio Vuosi Suomenkielinen nimi Alkuperäinen nimi Lopputeksteissä Lopputeksteissä Huom. Lähde Vuosi Suomenkielinen nimi Alkuperäinen nimi Ohjaajana Tuottajana Huom. Lähde 2010–2014 Boardwalk Empire Boardwalk Empire Ohjasi pilottijakson 2016 Vinyl Vinyl Ohjasi pilottijakson ==Lähteet== ==Aiheesta muualla== * Luokka:Filmografiat
Kituin piirikunta

Kituin piirikunta on yksi Kenian aluehallinnon 47 piirikunnasta. Laajan piirikunnan pinta-ala on 30 520 neliökilometriä (toisen lähteen mukaan 30 496) ja väkiluku 1 012 709 (vuonna 2009). Piirikunnan keskus on Kituin kaupunki (20 419 as. vuonna 2009), joka sijaitsee maanteitse 160 kilometriä Nairobista itään. Toinen kaupunkikeskus on Mwingi (15 970 as.). Piirikunta jakautuu paikallishallinnossa kahdeksaan vaalipiiriin (constituences: Kitui Central, Kitui Rural, Kitui South, Kitui East, Kitui West, Mwingi Central, Mwingi North ja Mwingi West), jotka voidaan jakaa edelleen äänestysalueisiin (electoral ward). Piirikunta sijaitsee 400–1 800 metriä merenpinnan yläpuolella. Maatalous on pääelinkeino, mikä tarkoittaa esimerkiksi maissin, papujen, hirssin tai durran viljelyä. Myös karjanhoitoa, erityisesti vuohia ja nautoja. Ilmastolle tyypillistä on kaksi sadekautta, joista ensimmäinen ja epävarmempi ajoittuu maalis–toukokuulle. Loka–joulukuussa seuraa toinen sadekausi. Vuoden ylin vuorokauden keskilämpötila on 26–34 °C ja alin 14–22 °C. Lämpimintä on tyypillisesti heinäkuun puolivälistä syyskuulle ja tammi–helmikuussa. Tsavon itäinen kansallispuisto ja Etelä-Kituin luonnonpuisto sijaitsevat pääosiltaan piirikunnassa. Tiedosto:County Assembly Kitui.jpg|Piirikuntaedustajiston talo. Tiedosto:Section of Kitui Town.jpg|Kituin kaupunkia. Tiedosto:Yellow sunset at Tsavo East National Park.jpg|Auringonlasku Tsavon itäisessä kansallispuistossa. ==Lähteet== ==Aiheesta muualla== *Kitui County. County well know Honey (kenyacounty.co.ke) Luokka:Kenian piirikunnat
Runtuviikko

Runtuviikko oli Suomessa vuosipalvelijoiden lomaviikko (tosin se ei ollut tarkoitettu virkistäytymiseen eikä lepoon), jonka rajana oli palvelusopimuksen rajapäivä, vuoteen 1816 Mikon päivä, sittemmin 1. marraskuuta. Runtuviikkoa osassa tapauksissa seurasi palveluspaikan vaihtohttp://www.urhoklubi.net/Historiaa37_Mikkelinpaiva.htm http://almanakka.helsinki.fi/images/aikakirja/Aikakirja6.178-225.pdf. == Lähteet == Luokka:Kalenterit
Manderan piirikunta

Manderan piirikunta on yksi Kenian aluehallinnon 47 piirikunnasta. Se sijaitsee maan koillisnurkassa, Etiopian ja Somalian rajalla. Piirikunnan pinta-ala on 25 991,5 neliökilometriä ja väkiluku 1 025 756 (2009). Piirikunnan keskus on Manderan kaupunki (57 692 as. vuonna 2009). Se on rajakaupunki, pohjoispuolella sijaitsee Etiopia ja itäpuolella Somalia, ja kaupungista linnuntietä noin 800 kilometriä (maanteitse 1 100 km) lounaaseen sijaitsee Nairobi. Manderan piirikunta jakautuu paikallishallinnossa kuuteen vaalipiiriin (constituences: Banissa, Mandera West, Mandera East, Lafey, Mandera North, ja Mandera South), jotka voidaan jakaa edelleen 30 äänestysalueeseen (electoral ward). ==Lähteet== ==Aiheesta muualla== *Mandera County. County well know for bordering Somalia and Ethiopia (kenyacounty.co.ke) Luokka:Kenian piirikunnat
DeSoto Adventurer

DeSoto Adventurer oli Chrysler Corporationin valmistama henkilöauto vuosina 1956–1960. Auto suunniteltiin aluksi DeSoto Fireflite-malliston alamalliksi, mutta lopulta Adventurer-nimi päätettiin erottaa omaksi mallisarjaksi. Se edusti Chryslerin nopeimpien autojen luokkaa, johon kuuluivat myös Chrysler 300 ja Plymouth Fury.Auto Editors 1983. s. 31. ==Historia== Vuoden 1956 DeSoto Adventureria valmistettiin rajoitettu 996:n kappaleen erä, ja autot myytiin muutaman viikon sisällä. Adventureria oli ensimmäisen mallivuoden aikana saatavana ainoastaan valkoisena hardtopina. Auton katto, pölykapselit ja sivujen nuolikuviot olivat kullanväriset. Adventurerit valmistettiin Indianapolis 500- kilpailun virallisena kisa-autona toimineen DeSoto Firefliten inspiroimana.Flory 724. Auto tunnettiin myös lempinimellä "Golden Adventurer" (kultainen seikkailija). Kaksi vuoden 1956 DeSoto Adventuresia otti osaa Pikes Peak International Hill Climbiin ja Daytona Beachin autokilpailuunGunnell 2982. s. 264., joista jälkimmäisessä Adventuresin huippunopeudeksi mitattiin 230 kilometriä/tunnissa.Langworth 1989. s. 102. Toisen mallivuoden aikana Adventureria valmistettiin 1 950 kappaletta, ja autoa oli saatavana myös convertiblenä. Uusi kori oli aiempaa matalampi ja hieman pidempi ja auton massiivinen puskuri-jäähdytinsäleikkö-yhdistelmä edusti Chryslerin tulevaisuuteen tähtäävää "Look Forward"-politiikkaa. Myös auton moottori koki muutoksia, ja teholukemiksi saatiin 345 hevosvoimaa. Samalla Adventurerista tuli ensimmäinen amerikkalainen auto, jonka perusversiossa oli yksi hevosvoima yhtä moottorin kuutiotuumaa kohti (345 cubic inch).Gunnell 2982. s. 265. Vuonna 1959 Adventurer koki vain pieniä ulkoisia uudistuksia, mutta sen vakiovarusteista löytyi muun muassa kääntyvät etupenkit. Adventureria tehtiin vuoteen 1960, jolloin koko DeSoto-merkki päätettiin lopettaa vähentyneen myynnin seurauksena.Gunnell 2982. s. 268. ==Lähteet== * * * * ===Viitteet=== == Aiheesta muualla == Luokka:DeSoto Luokka:1950-luvun autot Luokka:1960-luvun autot
Heinolan rautatiesilta

Heinolan rautatiesilta (myös Jyrängön rautatiesilta) on vuonna 1932 osana Lahti–Heinola-rataa valmistunut teräsrakenteinen rautatiesilta. Sillan pituus on 337 metriä, ja se oli valmistuessaan Suomen pisin. Radan rakentaminen alkoi vuonna 1928, mutta työt Jyrängönvirran ylittävän sillan parissa käynnistyivät vasta kesällä 1930 sen paikasta ilmenneen erimielisyyden ja rakennusluvan viivästymisen takia. Sillan metalliosat valmisti Kone ja Silta Oy, ne koottiin Jyrängön päässä ja työnnettiin miesvoimin pilareilleen. Virran yli rakennettiin ensin väliaikainen puukehikko, jonka varaan raskaat metalliosat koottiin. Lopuksi silta sai vielä punaisen maalipinnan, minkä värinen se oli vuosikymmenten ajan. Heinolan ratasilta on valittu museosillaksi. Sillan syksyllä 2013 tehdyssä tarkastuksessa suositeltiin sen korjaamista viiden vuoden kuluessa. Sillan niittaukset olivat liikenneviraston Jani Meriläisen mukaan vielä tarkastuksen aikaan kunnossa, mutta maalipinta oli huonossa kunnossa, metalliosissa korroosiovaurioita ja maatuet korjauksen tarpeessa. Hätäkorjauksiin ei nähty vuoden 2014 alulla tarvetta. Sillan puutteellinen puhdistus on aiheuttanut ruostumista sen rakenteissa. Rautatiesillan korjauttamisesta koituisi arviolta 0,5–1,0 miljoonaa euroa korjauskuluja, joista maalauksen osuus olisi pelkästään noin puoli miljoonaa euroa. Sillan kävelytason lankutus uusittiin vuonna 2017. == Lähteet == == Aiheesta muualla == * Siltarakennus telineittä. Kymijoen rautatiesilta Heinolassa, Suomen Kuvalehti, 03.10.1931, nro 40, s. 25, Kansalliskirjaston digitaaliset aineistot Luokka:Suomen rautateiden museosillat Luokka:Kaarisillat Luokka:Palkkisillat Luokka:Heinolan rakennukset ja rakennelmat Luokka:Heinolan liikenne
Mombasan piirikunta

Mombasan piirikunta on yksi Kenian aluehallinnon maaliskuussa 2013 perustetusta 47 piirikunnasta. Se sijaitsee Kenian kaakkoisosassa Intian valtameren rannalla. Piirikunnan pinta-ala on 219 neliökilometriä ja väkiluku 939 370 (2009), Piirikunnan keskus on Mombasan suurkaupunki, joka oli vuoden 2009 väestönlaskennassa Kenian toiseksi suurin kaupunki (915 101 as. vuonna 2009). Se sijaitsee linnuntietä noin 440 kilometriä Nairobista kaakkoon. Piirikunta jakautuu paikallishallinnossa kuuteen vaalipiiriin (constituences: Changamwe, Jomvu, Kisauni, Likoni, Mvita ja Nyali), jotka voidaan jakaa edelleen yhteensä 30 äänestysalueeseen (electoral ward). Mombasa County.jpg|Mombasan piirikunnan kartta. ==Lähteet== ==Aiheesta muualla== *Mombasa County. County well know for Port. (kenyacounty.co.ke) Luokka:Kenian piirikunnat
Olavi Ryyppö

Olavi Ensio Ryyppö (2. heinäkuuta 1917 Valkjärvi – 5. huhtikuuta 1988 Lahti) oli suomalainen taidegraafikko ja taidemaalari. Hän debytoi Lahdessa vuonna 1947. Ryypön teoksia oli Suomen Taiteilijain näyttelyissä, Suomen Taideakatemian, Taidemaalariliiton, Suomen Taidegraafikoiden ja Suomen Kuvataidejärjestöjen Liiton näyttelyihin. Hän osallistui myös ulkomaisiin taidenäyttelyihin. Olavi Ryyppö toimi opettajana Lahden Taideyhdistyksen piirustuskoulussa ja Lahden taidekoulussa. == Lähteet == * Olavi Ryyppö Kuvataiteilijamatrikkelissa * == Aiheesta muualla == * Kirjav@ - Kansallisgallerian kirjaston kokoelmatietokanta, Olavi Ryyppö * Suomen Taidegraafikot ry:n 50-vuotisjuhlanäyttely, Helsinki, 1981, ISBN: 951-99299-2-4 * Taide 71 - mitä on olla taiteilijana Suomessa? Helsinki: Suomen Taiteilijaseura, 1971 * Suomen taide 1960, Suomen Taiteilijaseura, toim. Olli Valkonen, WSOY, 1960 * Suomen taide - vuosikirja 1957-1958, Suomen Taiteilijaseura, toim. Alf Krohn, WSOY, 1958 * Lahden taidegraafikot, Historiaa - toimintakertomus Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1917 syntyneet Luokka:Vuonna 1988 kuolleet
Machakosin piirikunta

Machakosin piirikunta on yksi Kenian aluehallinnon 47 piirikunnasta. Se sijaitsee Nairobin suurkaupunkialueen itälaidalla. Piirikunnan pinta-ala on 6 208 neliökilometriä ja väkiluku 1 098 584 (2009). Piirikunnan keskus on Machakosin kaupunki (41 917 as. vuonna 2009). Se sijaitsee maanteitse runsas 60 kilometriä Nairobista itäkaakkoon. Piirikunnan alue on 1 000–1 600 metriä merenpinnan yläpuolella. Ilmastollisesti alue on puolikuivaa. Alueella viljellään maissia ja kuivuutta kestäviä durraa ja hirssiä. Piirikunta on valittu uuden, Nairobin läheisyyteen rakennettavan Konzan teknologiakaupungin sijaintipaikaksi. Piirikunta jakautuu paikallishallinnossa kahdeksaan vaalipiiriin (constituences: Kangundo, Kathiani, Machakos Town, Masinga, Matungulu, Mavoko, Mwala ja Yatta), jotka voidaan jakaa edelleen äänestysalueisiin (electoral ward). Machakos1.jpg|Näkymä Machakosista Kale plot in Kenya.jpg|Pienviljelys (jonkilaista lehtikaalia) The terrain of Kilimambogo (5111609941).jpg|Maastoa Kilimanbogossa ==Lähteet== ==Aiheesta muualla== *Machakos County. County well know for Konza city (kenyacounty.co.ke) Luokka:Kenian piirikunnat
Kolhon kirkko

thumb|right|250px|Kolhon kirkon kellotapuli Kolhon kirkko on vuonna 1955 valmistunut pienehkö kyläkirkko Mänttä-Vilppulan Kolhossa. Pihassa oleva kellotapuli valmistui 1962. Mikael Nordenswanin suunnitteleman kirkon rakennusmateriaali on tiili, ja sen ulkopinta on rapattu. Kirkossa on istumapaikkoja 250. Vuodelta 1957 olevat urut ovat 2-sormioiset ja 7-äänikertaiset. Ne on valmistanut Kangasalan Urkutehdas. Kirkon alttaritaulun, Jeesus siunaa lapsia, ovat maalanneet I ja S Launis. == Lähteet == == Aiheesta muualla == * Luokka:Mänttä-Vilppulan rakennukset ja rakennelmat‎ Luokka:Pirkanmaan kirkkorakennukset Luokka:Vilppula Luokka:Suomen kivikirkot
Dave Palone

David M. Palone (s. 13. helmikuuta 1962 Waynesburg, Pennsylvania) on yhdysvaltalainen ravi- ja peitsariohjastaja. Hän on maailman kaikkien aikojen voitokkain raviohjastaja, joka vuonna 1982 alkaneella urallaan on saavuttanut yli 19 000 voittoa. Parhaana vuotenaan Palone on ajanut 885 ykkössijaa ja Pohjois-Amerikan voitokkain ohjastaja hän on ollut vuosina 1999, 2000 ja 2004. Maanosan kaikkien aikojen tilaston kärkeen Palone siirtyi heinäkuussa 2012 ja marraskuussa 2014 hän ohitti saksalaisen Heinz Weweringin maailman voitokkaimpana raviohjastajana. == Lähteet == Luokka:Raviohjastajat Luokka:Yhdysvaltalaiset urheilijat Luokka:Vuonna 1962 syntyneet Luokka:Elävät henkilöt
Suntinoja

Suntinoja eli Lattomerenoja, on Porissa virtaava oja, joka saa alkunsa Lattomeren viljelyalueilta ja se laskee Kokemäenjoen Raumanjuopaan Ulasoorin kaupunginosan kohdalla. Oja virtaa kaupungin länsipuolella ja sen uoma muodostaa usean kaupunginosan rajan. Suntinoja muodostaa entisen Lattomeren suoalueen lasku-uoman. 1400-luvulla Lattomeren alue oli vielä aava merenlahti. Maan kohoamisen vuoksi alue muuttui vähitellen järveksi, ja 1700-luvulla alue oli soinen järvi. Suo kuivatettiin viljelysmaiksi Johan Kraftmanin vuonna 1748 tekemän aloitteen johdosta ja varsinainen kuivatus aloitettiin 1773. Vedet ohjattiin pääasiassa ojittamalla Tuorsniemen ja Liinaharjan kylien välistä Kokemäenjokeen ja edelleen mereen. Sata vuotta myöhemmin 1880-luvulla Lattomeren alueella oli vielä kolme pientä järveä, joiden vedet laskivat nykyistä Suntinojaa Kokemäenjokeen. Kuivatustyö oli niin hidasta, että Kraftman itse ei nähnyt työtä koskaan valmiina. Ratkaiseva kuivattaminen tapahtui vasta 1900-luvun alussa, kun valtio myönsi avustusta suon kuivattamiseen. Suntinoja kulkee pääasiassa peltoaukeita pitkin tasaisella maaperällä ja sen pituuskaltevuus on vähäinen. Suntinoja muodostaa potentiaalisen tulvariskin, joten sen virtaus pyritään pitämään avoimena. Oja tulvi voimakkaasti vuonna 1961, jolloin Liinaharjan kaupunginosassa koettiin hyydepadon aiheuttama tulva, kun Suntinoja ei kyennyt nielemään kaikkia Lattomereltä virtaavia vesiä. Useiden talojen kellarit kärsivät vesivahingoista. Tulvavedet nousivat myös Ulasoorin kaupunginosan peltoaukeille. Vuoden 2007 Porin kaupunkitulva aiheutti myös Suntinojan kunnostustarpeen uudelleenarviointia tulvien ehkäisemiseksi. == Lähteet == Luokka:Kokemäenjoen alaosan alue Luokka:Porin joet
Codex Regius

Codex Regius (’Kuninkaallinen kirja’ tai ’Kuninkaan kirja’) on islantilainen keskiaikainen käsikirjoitus. Se on kirjoitettu muinaisnorjaksi ja sisältää 29 runoa, jotka muodostavat Runo-Eddan eli Vanhemman Eddan. Codex Regius on vanhin tunnettu skandinaavisten muinaistarujen kokoelma ja Islannin kansallisaarre. Pergamentille kirjoitettu käsikirjoitus on ajoitettu noin vuoteen 1270. Johdannon ja käsikirjoituksen aineistojen järjestelyn perusteella tutkijat ovat päätelleet, että käsikirjoitus on kopio 1200-luvun lähteistä, jotka ovat sittemmin kadonneet. Piispa Brynjólfur Sveinsson sai käsikirjoituksen haltuunsa vuonna 1643, ja siitä puuttui jo tuolloin 8 sivua. Koko käsikirjoituksesta oli jäljellä ainoastaan 45 sivua, mutta osa kadonneista runoista on kuitenkin säilynyt proosamuodossa Völsunga-saagassa. Sveinsson oletti virheellisesti käsikirjoituksen tekijäksi Saimundr Viisasta (Sæmundr fróði), ja nimesi kirjoituksen Sæmundar Eddaksi. Vuonna 1662 Sveinsson lähetti käsikirjoituksen Tanskan kuninkaalle Fredrik III:lle. Codex Regiusta säilytettiin Kööpenhaminan kuninkaallisessa kirjastossa vuoteen 1971, jonka jälkeen se palautettiin Islantiin. == Lähteet == == Aiheesta muualla == Luokka:1200-luvun kirjat Luokka:1270-luku Luokka:Islannin kirjallisuus Luokka:Käsikirjoitukset
Lemula

Lemula on kylä Suomusjärvellä Salossa Varsinais-Suomessa. Se sijaitsee noin 8 kilometriä Suomusjärveltä etelään. Lemulan lähimmät naapurikylät ovat Koorla pohjoisessa ja Arpalahti idässä. Luokka:Suomusjärven kylät
Westenergy

Westenergy Oy Ab on Mustasaaressa, Vaasan seudulla, toimiva jätteenpolttolaitos, joka hyödyntää syntypaikkalajiteltua yhdyskuntajätettä energian tuotannossa. Laitos on valmistunut vuonna 2012 ja se toimii omakustannus- eli mankala-periaatteella. Sen omistavat viisi kunnallista jätehuoltoyhtiötä; Botniarosk Oy Ab, Lakeuden Etappi Oy, Millespakka Oy, Stormossen Oy Ab ja Vestia Oy. Vuosittain laitoksessa poltetaan noin 185 000 tonnia jätettä, joilla tuotetun höyryn Westenergy myy edelleen Vaasan Sähkölle. Vaasan Sähkö tuottaa omistamallaan laitteistolla jätteenpolttolaitoksen tiloissa sähköä ja kaukolämpöä. Laitoksen sähköteho on 13 MW ja lämpöteho noin 40 MW ja tämä yhteistuotanto mahdollistaa suhteellisen korkean, keskimäärin noin 85% hyötysuhteen. Jätteen palaessa syntyneistä epäpuhtauksista saadaan savukaasujen puhdistuksella poistettua yli 99%.Westenergy Oy Ab ==Katso myös== *Vaskiluoto 2 == Lähteet == == Aiheesta muualla == * Westenergyn kotisivut Luokka:Mustasaaren rakennukset ja rakennelmat Luokka:Suomen jätteenpolttolaitokset Luokka:Mustasaarelaiset yritykset
Nifurtimoksi

Nifurtimoksi (C10H13SN3O5) on nitrofurantoiinijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä Chagasin taudin ja unitaudin hoitamiseen.Daniel L. Klayman :Antiparasitic Agents, Antiprotozoals, Kirk-Othmer Encyclopedia of Chemical Technology, John Wiley & Sons, New York, 2000. Viitattu 18.8.2015Paul Actor, Alfred W. Chow, Frank J. Dutko & Mark A. McKinlay: Chemotherapeutics, Ullmann's Encyclopedia of Industrial Chemistry, John Wiley & Sons, New York, 2000. Viitattu 18.8.2015 Nifurtimoksi kuuluu WHO:n tärkeimpien lääkeaineiden listalle. == Ominaisuudet ja käyttökohteet == Huoneenlämpötilassa nifurtimoksi on kellanoranssia kiteistä ainetta. Yhdiste on käytännöllisesti katsoen veteen liukenematonta. Nifurtimoksi tehoaa Trypanosoma-suvun alkueliöihin muun muassa Chagasin tautia aiheuttavaan T. cruzi-alkueläimiin ja unitautia aiheuttaviin alkueläimiin T. brucei gambiensis ja T. b. rhodesiensis. Eläinlääketieteessä sitä käytetään koirien T. cruzi-infektion hoitoon. Lääkeaine tehoaa sekä solujen ulkopuolella verenkierrossa oleviin loisioihin että solun sisään päässeisiin alkueläimiin. Nifurtimoksin vaikutusmekanismi perustuu reaktiivisten radikaalien kuten superoksidi-, hydroperoksidi- ja hydroksyyliradikaalien muodostamiseen. Nämä radikaalit muun muassa inhiboivat alkueläinten trypanotionireduktaasin toimintaa ja vaikuttavat muihinkin solujen toimintoihin alkueläimille haitallisesti. Chagasin taudissa yhdistettä käytetään akuutin vaiheen hoitamiseen ja annostus on 8-10 mg/kg neljän kuukauden ajan. Taudin krooniseen vaiheeseen nifurtimoksi ei tehoa. Unitaudin hoidossa lääkettä käytetään yksinään T. b. gambiensis-alkueläininfektiossa ja yhdessä eflornitiinin kanssa, kun taudin aiheuttaa T. b. rhodesiensis. == Haittavaikutukset == Nifurtimoksin aiheuttamat haittavaikutukset ovat yleisiä ja monet potilaista joutuvat keskeyttämään hoidon niiden takia. Tyypillisimpiä haittavaikutuksia ovat ihottuma, painonlasku, huonovointisuus, ripuli, anoreksia, unettomuus, maksan toiminnan häiriöt ja vaikutukset keskushermostoon, kuten kouristuskohtaukset, polyneuropatia ja parestesia. Chagasin tautiin voidaan käyttää lääkkeenä myös bentsnidatsolia, mutta silläkin on useita vaikeita haittavaikutuksia. == Valmistus == Nifurtimoksin synteesin ensimmäisessä vaiheessa 2-merkaptoetanoli reagoi propyleenioksidin kanssa emäksisissä olosuhteissa 2-hydroksietyyli-2-hydroksipropyylisulfidiksi, joka syklisoituu 2-metyyli-1,4-oksitiaaniksi kaliumvetysulfaatin vaikutuksesta. Seuraavassa vaiheessa tämä välituote hapetetaan sulfoniksi, joka reagoi hydratsiinin kanssa muodostaen 4-amino-3-metyylitetrahydro-1,4-oksitiaani-1,1-dioksidiksi. Tämä välituote muodostaa nifurtimoksia reagoidessaan nitrofurfuraalin kanssa. == Lähteet == == Aiheesta muualla == *Kyoto Encyclopedia of Genes and Genomes (KEGG): Nifurtimox Luokka:Alkueläinlääkkeet Luokka:WHO:n tärkeimmät lääkkeet
Matkasekki

Matkasekki, matkašekki eli matkashekki on määräsummalle valmiiksi asetettu sekki. Matkasekki on tarkoitettu maksuvälineeksi matkoilla. Se oli turvallisuutensa takia suosittu maksutapa 1900-luvun loppuun saakka, mutta seuraavan vuosisadan alussa sen suosio hiipui maksukorttien kehityksen myötä. Vuonna 2011 brittimatkailijoista vielä 9 prosenttia käytti matkasekkejä, vuonna 2014 neljä prosenttia ja vuonna 2018 enää 1,5 prosenttia. Suomessa matkasekkien myynti loppui kokonaan 2010-luvun keskivaiheilla. Matkasekki asetetaan tavallisesti jollekin tunnetulle valuutalle, kuten Yhdysvaltain dollarille. Matkasekin voi ostaa ennen matkalle lähtöä ja vaihtaa kohdemaan käteisvaluutaksi perillä hotellissa, vaihtokonttorissa tai pankissa. Joissakin maissa kuten Yhdysvalloissa matkasekit käyvät maksuvälineinä myös monissa liikkeissä.Maksuvälineet , Matkaajan käsikirja, Valuutta, Iltalehti, päiväämätön. Viitattu 18.8.2015. Turvallisuuden vuoksi matkasekkien sarjanumerot kannattaa kirjoittaa muistiin. Jos sekki katoaa tai varastetaan, se korvataan. == Lähteet == Luokka:Maksuvälineet Luokka:Matkailu
Teollinen internet

Teollinen internet tarkoittaa teollisuustuotannossa käytettävien laitteiden liittämistä internetiin. Aalto-yliopiston mukaan teollinen internet käsittää tieto- ja viestintäteknologian soveltamisen teollisuudessa ja yhteiskunnassa ja sisältää teemoja kuten esineiden internet ja kyberfyysiset järjestelmät. Tähän liittyy esineiden internetiin liittyvä termi Industrial internet of things (IIoT). == Katso myös == * Kenttäväylä == Lähteet == == Aiheesta muualla == * Industrial Internet Consortium * Teollinen internet kaivostoiminnassa Luokka:Teollisuus Luokka:Internet
Tom Holland (täsmennyssivu)

Tom Holland voi tarkoittaa ainakin seuraavia henkilöitä: * Tom Holland (s. 1943), yhdysvaltalainen elokuvaohjaaja * Tom Holland (s. 1996), brittiläinen näyttelijä.
Sasky Ikaalisten kauppaoppilaitos

Sasky Ikaalisten kauppaoppilaitos on Ikaalisissa sijaitseva, vuonna 1962 perustettu kauppaoppilaitos, joka on kuulunut vuodesta 2014 lähtien SASKY koulutuskuntayhtymään. Koulu perustettiin nimellä Pohjois-Satakunnan kauppakoulu mutta nimi vaihdettiin pian Ikaalisten kauppaoppilaitokseksi. Koulu toimi aluksi vanhassa kansakoulussa, eli ns. keltaisessa koulussa. Vuonna 1965 viereen valmistui tiilirakennus, johon koulu siirtyi, rakennusta laajennettiin vuosina 1977 ja 2001. Vuoden 2020 alusta oppilaitos siirtyi uusiin tiloihin, kun Sasky IDEA-kampuksen uudisrakennus valmistui Sasky Ikaalisten käsi- ja taideteollisuusoppilaitoksen tontille. Samaan rakennukseen siirtyi tuolloin myös Sasky Ikaalisten lukio. Koulu kuului aiemmin Länsi- Pirkanmaan koulutuskuntayhtymään (Lpkky) mutta siirtyi Saskyn alaisuuteen Lpkkyn fuusioituessa Saskyyn. ==Koulutusalat ja tutkinnot== *Liiketoiminnan perustutkinto, merkonomi *Tieto- ja viestintätekniikan perustutkinto, IT-tuki *Sosiaali- ja terveysalan perustutkinto, lähihoitaja *TUVA, tutkintokoulutukseen valmentava koulutus ==Aiheesta muualla== Sasky Ikaalisten kauppaoppilaitoksen kotisivut Luokka:Ikaalisten oppilaitokset Luokka:SASKY Luokka:Suomen ammattioppilaitokset Luokka:Rahkola Luokka:Kaupan alan koulutus
Manuel Mendívil

Manuel Mendívil Yocupicio (24. elokuuta 1935 Huatabampo – 15. elokuuta 2015) oli meksikolainen kenttäratsastaja ja olympiamitalisti. Mendívil saavutti joukkuekilpailun olympiapronssia Moskovasta 1980. Hän kilpaili myös Tokion 1964 ja Münchenin 1972 kesäolympialaisissa. Myös Pan-Amerikan kisoista mitaleja saavuttanut Mendívil oli painonnoston olympiavoittaja Soraya Jiménezin setä tai eno.Olympics at Sports-Reference. Mendívil kuoli hieman ennen 80-vuotissyntymäpäiväänsä 15. elokuuta 2015.http://www.vanguardia.com.mx/falleceeljinetemexicanomanuelmendivilganadordebronceenjo-2364564.html == Lähteet == * Manuel Mendívil Bio, Stats and Results Olympics at Sports- Reference.com === Viitteet === Luokka:Meksikolaiset kenttäratsastajat Luokka:Meksikolaiset olympiamitalistit Luokka:Vuonna 1935 syntyneet Luokka:Vuonna 2015 kuolleet
Negroni

Negroni on cocktail, joka valmistetaan ginistä, makeasta vermutista ja Camparista. Se luokitellaan aperitiiviksi. Lisätään myös pala sitrushedelmää kellumaan, kuten appelsiinia == Alkuperä ja historia == Kuten monien muidenkin klassikkodrinkkien, Negronin alkuperä on epävarma. Yleisimmän tarinan mukaan se keksittiin firenzeläisessä Caffè Casonissa vuonna 1919, kun kreivi Camillo Negroni pyysi baarimikkoa sekoittamaan hänelle vahvemman version Americanosta. == Muunnoksia == *Americano on Negronin edeltäjä, jossa ei ole giniä mutta juomaa on jatkettu soodavedellä. *Boulevardier sisältää ginin sijaan viskiä ja koristellaan kirsikalla. *Hollantilais-Negroni sisältää ginin sijaan geneveriä. *Norjalainen Negroni sisältää ginin sijaan akvaviittia. *Gambina on suomalainen cocktail-juoma, joka valmistetaan ginistä ja punaisesta vermutista. Juomaan on lisätty myös mm. appelsiininkuorta == Lähteet == Luokka:Drinkit
Americano

Americano on cocktail, joka valmistetaan Camparista, makeasta punaisesta vermutista ja hiilihapotetusta vedestä. == Alkuperä ja historia == Tämä juomasekoitus juontaa juurensa 1860-luvulle, jolloin sitä tarjoiltiin Gaspare Camparin baarissa, Caffè Camparissa. Se tunnettiin alun perin nimellä Milano- Torino, koska sen raaka-aineista Campari tuli Milanosta, ja Punt e Mes -merkkinen vermutti taas Torinosta. 1900-luvun alussa juomasta tuli amerikkalaisten turistien suosima, ja se sai nykyisen nimensä. == Katso myös == * Negroni, Americanon väkevämpi versio, jossa hiilihapotettu vesi korvataan ginillä. == Lähteet == Luokka:Drinkit
The Affair

The Affair on yhdysvaltalainen draamasarja, joka alkoi Showtime-kanavalla 12. lokakuuta 2014. Sarjaa tuotettiin yhteensä viisi kautta, joista viimeisin esitettiin vuonna 2019. Suomessa AVA aloitti sarjan esittämisen 5. kesäkuuta 2015. Kriitikoiden kehumassa, palkitussa sarjassa pohditaan pettämisen syitä ja seurauksia. Sarjan toinen tuotantokausi alkoi Yhdysvalloissa 4. lokakuuta 2015 ja Suomessa AVA-kanavalla 10. huhtikuuta 2016. Kolmas tuotantokausi sai ensi-iltansa Yhdysvalloissa 20. marraskuuta 2016. Neljäs tuotantokausi alkoi Yhdysvalloissa 17. kesäkuuta 2018 ja Suomessa AVA-kanavalla 18. kesäkuuta 2018. Sarjan viides ja samalla viimeinen tuotantokausi esitettiin Ava- kanavalla 4. kesäkuuta alkaen vuonna 2020, ja kauden tapahtumat sijoittuvat 20–30 vuoden päähän tulevaisuuteen. ==Juoni== Sarja sijoittuu Long Islandiin, New Yorkiin. Noah on onnellisesti naimisissa oleva neljän lapsen isä ja kirjailija, joka kamppailee toisen romaaninsa kirjoittamisen kanssa. Eräänä päivänä Montaukin lomakylässä Noah tutustuu henkilökohtaisesta tragediasta toipuvaan ja onnettomassa avioliitossa sinnittelevään Alisoniin, joka työskentelee tarjoilijana. Noah ja Alison ajautuvat intohimoiseen suhteeseen ja huomaavat, ettei mikään ole niin kuin ennen. Suhteen tarina on kerrottu erikseen, kokonaan erillisinä muistikuvina vuorotellen Noahin ja Alisonin näkökulmasta. Seuraavilla tuotantokausilla tarinaa kerrotaan myös muun muassa Noahin ex-vaimon ja Alisonin ex-miehen näkökulmista. ==Päärooleissa== ==Lähteet== Luokka:2010-luvun yhdysvaltalaiset draamasarjat Luokka:Golden Globe -palkitut televisiosarjat Luokka:Showtimen televisio-ohjelmat
Pär Rådström

Pär Rådström (29. elokuuta 1925 Tukholma – 29. elokuuta 1963 Tukholma) oli ruotsalainen kirjailija ja journalisti. Rådström aloitti toimittajana 17-vuotiaana. Hän oli mukana, kun Expressen-iltapäivälehti perustettiin vuonna 1944. 19-vuotiaana hänestä tuli orkesterimanageri, ja hän tuotti Ruotsin "eliittiorkesterin" levyn. Orkesteri koottiin vuosittain Estrad-musiikkilehden lukijoiden parhaiksi äänestämistä muusikoista, ja orkesteri teki yhden levyn.Estrads elit- & favorit-orkester Musiknostalgi, viitattu 29.8.2021 Hän kirjoitti pakinoita iltapäivälehtiin ja radioon ja teki viihdettä radioon ja televisioon ja myös poliittista teatteria Lars Forssellin kanssa, muun muassa kabareen Två åsnor. Rådströmin romaaneissa keveän pinnan alle kätkeytyy elämänongelmia.Otavan iso tietosanakirja, osa 7, Otava 1964, palsta 798 Rådström oli naimisissa journalisti ja teatterinjohtaja Anne Marie Rådströmin kanssa. Rådströmin isä oli kirjailija ja ohjaaja Karl Johan Rådström ja veli matemaatikko Hans Rådström ja poika on kirjailija Niklas Rådström. == Teoksia == * Greg Bengtsson och kärleken (1953) romaani * Ärans portar (1954) romaani * Ballong till månen (1958) romaani * Sommargästerna (1960) romaani * Översten (1961) romaani * Mordet (1962) romaani * Ro utan åror (1961) novelleja * Låt leva sommarens svalan, 1990 novelleja * Tiden väntar inte ==Lähteet== Luokka:Ruotsalaiset kirjailijat Luokka:Vuonna 1925 syntyneet Luokka:Vuonna 1963 kuolleet
Bombardier CRJ 700

thumb|Lufthansa CRJ701 ER Bombardier CRJ-700 on kaksimoottorinen lyhyiden ja keskipitkien matkojen matkustajasuihkukone. Konetta valmistaa kanadalainen Bombardier. Luokka:Kanadalaiset matkustajalentokoneet Luokka:1990-luvun matkustajalentokoneet CRJ 700
Knudåge Riisager

Knudåge Riisager (6. maaliskuuta 1897 Kunda, Viron kuvernementti - 26\. joulukuuta 1974 Kööpenhamina) oli tanskalainen säveltäjä. Hän valmistui valtiotieteen kandidaatiksi vuonna 1921 ja johti Kööpenhaminan konservatoriota vuodesta 1956 lähtien. Hän oli Tanskan merkittävimpiä modernisteja. == Lähteet == Luokka:Tanskalaiset säveltäjät Luokka:Vuonna 1897 syntyneet Luokka:Vuonna 1974 kuolleet
Mäntyrinteen hautausmaa

Mäntyrinteen hautausmaa on hautausmaa, joka perustettiin Hämeenkyrön Turkkilaan 1970-luvun alussa vanhan, kirkon läheisyydessä olevan hautausmaan käytyä ahtaaksi. Sinne on rakennettu myös Mäntyrinteen kappeli. Hautausmaan koko on noin kolme hehtaaria. Mäntyrinteelle on haudattu mm. laulaja- lauluntekijä Antti Hammarberg.Mäntyrinteen hautausmaa == Lähteet == Luokka:Hämeenkyrön hautausmaat
UNU-MERIT

UNU-MERIT (Maastricht Economic and Social Research Institute on Innovation and Technology) on YK-yliopiston ja Maastrichtin yliopiston yhteistutkimuslaitos, joka sijaitsee Maastrichtissa, Hollannin eteläosassa. UNU-MERIT keskittyy tutkimaan sosiaalisia, poliittisia ja taloudellisia tekijöitä, jotka vaikuttavat teknologisten innovaatioiden syntyyn. Erityisesti tutkitaan tiedon luontia, tiedon leviämistä sekä tiedon saatavuuteen vaikuttavia tekijöitä. Tutkimuslaitoksen tohtorikoulussa työskentelee n. 100 tohtorikoulutettavaa ja sen maisteriohjelmissa opiskelee n. 100 maisteriopiskelijaa. UNU-MERIT toimii myös YK:n ajatushautomona etsien ratkaisuja tieteeseen, innovaatioihin ja hallintotapoihin liittyviin politiikkakysymyksiin. ==Katso myös== * UNU-WIDER == Aiheesta muualla == * UNU-MERIT virallinen kotisivu Luokka:Yhdistyneet kansakunnat Luokka:Tutkimuslaitokset Luokka:Taloudelliset tutkimuslaitokset
Jonathan Meese

Jonathan Meese (23. tammikuuta 1970, Tokio, Japani) on saksalainen nykytaiteilija. Hän asuu Berliinissä ja Hampurissa. Hänen teoksensa ovat performansseja, maalauksia, veistoksia ja monista aineksista koostuvia installaatioita. ==Taiteellinen tyyli== Meesen taidetta on kuvattu sirpaleiseksi ja groteskiksi. Teosten tyyli on vimmainen ja energinen, olipa toteutustapana sitten performanssi, maalaus tai installaatio. Meese ammentaa aineksia populaarikulttuurista, politiikasta, historiasta ja mytologiasta. Friedrich Nietzschen filosofia on inspiroinut häntä. ==Varhaisvaiheet, vaikutteet ja ura== Meese syntyi brittiläis-saksalaiseen perheeseen Tokiossa. Hän muutti äitinsä ja sisarustensa kanssa Hampuriin vuonna 1973. Hän opiskeli myöhemmin Hampurin taideakatemiassa yhdessä mm. John Bockin ja Christian Jankowskin kanssa. Opiskeluaikanaan hän kiinnostui dadasta, installaatiotaiteesta ja performanssista mutta teki myös maalauksia. Hän tutustui Mike Kelleyn ja Paul McCarthyn taiteeseen, joka teki häneen suuren vaikutuksen. Meese on pitänyt näyttelyitä 1990-luvun lopulta lähtien. 2000-luvulla hänen teoksiaan ollut esillä merkittävissä museoissa ja gallerioissa eri puolilla maailmaa. ==Lähteet== ==Aiheesta muualla== *Jonathan Meesen kotisivu *The Story of Jonathan Meese Videohaastattelu, Louisiana Channel, 2011. *Eri mieltä – Jonathan Meese Video, Kiasma, 2015. Luokka:Saksalaiset taiteilijat
Litmanen 10

Litmanen 10 on Suomen kaikkien aikojen menestyneimmän jalkapalloilijan Jari Olavi Litmasen omaelämäkerta, joka ilmestyi 10. syyskuuta 2015. Kirjan on kustantanut Tammi. Kirjassa vuonna 2011 aktiiviuransa päättänyt Litmanen kertoo omin sanoin uransa suurimmista voitoista, pahimmista pettymyksistä ja tärkeimmistä henkilöistä urallaan muun muassa Ajaxissa ja Suomen jalkapallomaajoukkueessa. Litmanen on kirjoittanut teoksen ilman ulkopuolisen henkilön apua.http://www.hs.fi/urheilu/a1387423756453 Hän ilmoitti kirjoittavansa omaelämäkerran joulukuussa 2013. Kirjan oikeudet on myyty Alankomaihin, jossa Litmanen pelasi pitkään, ja Viroon.http://www.bonnierrights.fi/books/litmanen-10/ Kirja oli ilmestymisvuonnaan Suomen myydyin tietokirja (43 800 kpl). == Lähteet == Luokka:Kirjat urheilusta Luokka:Omaelämäkerrat Luokka:Vuoden 2015 kirjat
Rupukkavaara

Rupukkavaara on vaara Kajaanin ja Sotkamon rajalla. Sen korkeus merenpinnasta on 276 metriä.Otavan iso tietosanakirja, osa 7 vuodelta 1964, palsta 757 == Lähteet == Luokka:Kajaanin luonto Luokka:Sotkamon luonto Luokka:Vaarat
Felix ja Ottilia

Felix ja Ottilia (Felix și Otilia) on neliosainen romanialainen television minisarja vuodelta 1972. Sen on ohjannut Iulian Mihu ja se perustuu George Călinescun romaaniin Enigma Otiliei. Sarja esitettiin Yle TV1 -kanavalla alkuvuodesta 1973.Kuin musta ruusu, Kotiliesi 3/1973 s. 9. ==Juoni== Nuori Felix saapuu Bukarestiin opiskelemaan lääketiedettä ja pääsee asumaan enonsa taloon, jossa hän tutustuu toinen toistaan värikkäämpiin sukulaisiinsa. Kaikista muista poikkeaa epätodellisen kaunis Ottilia, johon Felix rakastuu saamatta vastakaikua. Ottilia nai suojelijansa, rikkaan Pascalopolin, mutta ei löydä onneaan ja tuhoaa lopulta hänetkin. ==Lähteet== Luokka:1970-luvun televisiosarjat Luokka:Romanialaiset elokuvat
Karsinnat jalkapallon Afrikan-mestaruuskilpailuihin 2017

Karsinnat jalkapallon Afrikan-mestaruuskilpailuihin 2017 alkoivat 12. kesäkuuta 2015 ja päättyvät 6. syyskuuta 2016. Lohkojen voittajat sekä kaksi lohkossaan parhaiten pärjännyttä toiseksi sijoittunutta pääsivät Gabonissa pelattuun lopputurnaukseen. ==Lopputurnaukseen päässeet joukkueet== Joukkue Karsintatapa Karsiutumispäivä Isäntämaa 8. huhtikuuta 2015 Lohko A:n voittaja 4. syyskuuta 2016 Lohko B:n voittaja 4. syyskuuta 2016 Lohko C:n voittaja 5. kesäkuuta 2016 Lohko D:n voittaja 4. syyskuuta 2016 Lohko E:n voittaja 5. kesäkuuta 2016 Lohko F:n voittaja 29. maaliskuuta 2016 Lohko G:n voittaja 4. kesäkuuta 2016 Joukkue Karsintatapa Karsiutumispäivä Lohko H:n voittaja 5. kesäkuuta 2016 Lohko I:n voittaja 3. syyskuuta 2016 Lohko J:n voittaja 2. kesäkuuta 2016 Lohko K:n voittaja 4. kesäkuuta 2016 Lohko L:n voittaja 5. kesäkuuta 2016 Lohko M:n voittaja 3. syyskuuta 2016 Alkulohkojen paras toinen 4. syyskuuta 2016 Alkulohkojen toiseksi paras toinen 4. syyskuuta 2016 ==Arvonta== Karsintoihin osallistuvat joukkueet jaettiin neljään arvontakoriin rankingpisteiden perusteella. Arvonta suoritettiin 7. huhtikuuta 2015 Kairossa, Egyptissä. Vaikka Gabon isäntämaana oli jo selviytynyt turnaukseen, arvottiin se myös yhteen lohkoista. Gabonin otteluita ei huomioitu lohkon tuloksiin, vaan ne ovat ystävyysotteluita. ===Arvontakorit=== Kori 1 * * * * * * * * * * * * * Kori 2 * * (isäntämaa) * * * * * * * * * * * * Kori 3 * * * * * * * * * * * * * Kori 4 * * * * * * * * * * * * ==Karsintasysteemi== Joukkueet jaettiin kolmeentoista lohkoon, joista jokaisessa oli neljä joukkuetta. Lohkojen voittajat etenivät suoraan lopputurnaukseen. Kaikkien lohkojen, paitsi lohkon, johon isäntämaa Gabon oli arvottu, parhaat toiseksi sijoittuneet pääsivät myös lopputurnaukseen. Jos kaksi joukkuetta oli tasapisteissä, ratkaistiin joukkueiden järjestys seuraavalaisella järjestyksellä: :1. Pisteet keskinäisistä otteluista. :2. Maaliero keskinäisissä otteluissa. :3. Tehdyt maalit keskinäisissä otteluissa. :4. Vierasmaalit keksinäisissä otteluissa :5. Jos joukkueita on useita, ja sääntöjen 1.-4. soveltamisen jälkeenkin kaksi joukkuetta on tasoissa, sovelletaan näitä sääntöjä uudestaan vain näille kahdelle joukkueelle :6. Maaliero kaikissa otteluissa :7. Tehdyt maalit kaikissa otteluissa :8. Tehdyt maalit vierasotteluissa :9. Arpa ==Alkulohkot== ===Lohko A=== ===Lohko B=== ===Lohko C=== ===Lohko D=== ===Lohko E=== ===Lohko F=== ===Lohko G=== Tšad vetäytyi turnauksesta rahaongelmien takia. Kaikki pelatut ottelut mitätöitiin vetäytymisen jälkeen. ===Lohko H=== ===Lohko I=== Myös Gabon oli arvottu lohkoon, mutta ottelut, joissa Gabon oli toisena osapuolena, olivat ystävyysotteluja, sillä Gabon pääsi turnaukseen isäntämaana suoraan eivätkä näin vaikuta sarjataulukkoon. ===Lohko J=== ===Lohko K=== ===Lohko L=== ===Lohko M=== ==Parhaat maalintekijät== Tilanne 7. syyskuuta 2015 # Pelaaja Maajoukkue Maalit 1\. Yassine Chikhaoui 3 2\. Useita pelaajia 2 ==Lähteet== Luokka:Jalkapallon Afrikan-mestaruuskilpailut 2017 Luokka:Vuoden 2015 jalkapallo Luokka:Vuoden 2016 jalkapallo
Sara Säkkinen (jääkiekkoilija)

Sara Säkkinen (s. 7. huhtikuuta 1998 Tampere) on suomalainen jääkiekkoilija, pelipaikaltaan hyökkääjä. Hän on pituudeltaan 160 cm ja laukoo vasemmalta. ==Pelaajaura== Säkkinen aloitti naisten SM-sarjassa pääsarjauransa Tampereen Ilveksessä kaudella 2013–2014. Hän edusti Team Kuortanetta kaudesta 2014–2015 kauteen 2017–2018 asti. Kaudella 2017–2018 Säkkinen saavutti joukkueelleen pronssia. Kausiksi 2018–2022 Säkkinen siirtyi Yhdysvaltojen yliopistosarjoihin pelaamaan Ohion osavaltionyliopistossa. Kaudella 2022–2023 hän edusti Svenska damhockeyliganin AIK:ta toimien myös joukkueen kapteenina. Seuraavalla kaudella hän pelasi Djurgårdenissa. Säkkinen on pelannut Suomen pääsarjassa 104 runkosarjaottelua, joissa hän on tehnyt 25 maalia ja antanut 43 maalisyöttöä. Pudotuspeleissä on antanut 17 ottelussa viisi maalisyöttöä. USA:n yliopistosarjassa hän on tehnyt pelaamissaan 119 ottelussa yhdeksän maalia ja antanut 24 maalisyöttöä. SDHL:n 47 runkosarjaottelussa hän on tehnyt neljä ja syöttänyt kuusi maalia. Pudotuspelien viidessä ottelussa hän on tehnyt yhden maalin. Säkkinen on edustanut Suomea alle 18-vuotiaiden MM- kilpailuissa 2014, 2015 ja 2016. Hänet valittiin naisten maajoukkueeseen ensimmäisen kerran elokuussa 2015. Hän on pelannut naisten MM-kilpailuissa 2016, jolloin Suomi oli neljäs, ja 2017 Suomen saadessa pronssia. Pyeongchangin olympialaisissa 2018 hän saavutti pronssia. Kauden 2023–2024 loppuun mennessä hän on pelannut kaikkiaan 77 naisten maaottelua ja kerännyt niissä tehopisteet 3+7=10. MM-kilpailuissa hän on tehnyt 12 ottelussa yhden maalin ja antanut yhden maalisyötön. Olympialaisissa hän on pelannut kuusi ottelua ilman tehopisteitä. == Lähteet == Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1998 syntyneet Luokka:elävät henkilöt
Andrei Vorontsevitš

Andrei Konstantinovitš Vorontsevitš (, s. 17. heinäkuuta 1987 Omsk, Venäjän SFNT, Neuvostoliitto) on venäläinen koripalloilija. Vorontsevitš on pelannut kotimaansa PBK TsSKA Moskovassa, jossa hän on voittanut muun muassa Euroliigan mestaruuden kaudella 2007–2008 ja useita VTB United-liigan mestaruuksia.euroleague.net Venäjän maajoukkueessa Vorontsevitš on pelannut muun muassa Pekingin kesäolympialaisissa 2008, missä Venäjä sijoittui yhdeksänneksi, vuoden 2010 MM-kilpailuissa, joissa se oli seitsemäs ja vuoden 2011 EM-kilpailuissa, missä maa voitti pronssia.fiba.com == Lähteet == * Andrey Vorontsevich Bio, Stats and Results Olympics at Sports-Reference.com * Profiili fiba.com * Profiili euroleague.net === Viitteet === == Aiheesta muualla == Luokka:Venäläiset koripalloilijat Luokka:Vuonna 1987 syntyneet Luokka:Elävät henkilöt
Sergei Bykov

Sergei Vladimirovitš Bykov (, s. 26. helmikuuta 1983 Novodvinsk, Venäjän SFNT, Neuvostoliitto) on venäläinen koripalloilija. Bykov on pelannut kotimaansa seurajoukkueissa kuten PBK TsSKA Moskovassa ja BK Lokomotiv Kubanissa. Hän voitti Eurocupin vuonna 2013.euroleague.net Venäjän maajoukkueessa Bykov pelasi muun muassa Pekingin kesäolympialaisissa 2008, missä Venäjä sijoittui yhdeksänneksi, vuoden 2010 MM-kilpailuissa, joissa se oli seitsemäs, vuoden 2007 EM-kilpailuissa, missä Venäjä voitti Euroopan mestaruuden ja vuoden 2011 EM-kilpailuissa, missä maa voitti pronssia.fiba.com == Lähteet == * Sergey Bykov Bio, Stats and Results Olympics at Sports-Reference.com * Profiili fiba.com * Profiili euroleague.net === Viitteet === Luokka:Venäläiset koripalloilijat Luokka:Vuonna 1983 syntyneet Luokka:Elävät henkilöt
Keisarin Morsian

Keisarin morsian on maustettua mustaa teetä. Se on vuonna 1985 Nordqvistin teetalossa kehitetty, morsianta etsivästä keisarista kertovan tarinan pohjalle luotu teelaatu. Keisarin morsian on Suomen suosituin maustettu teesekoitus. Pohjana on mustaa assam- ja ceylonteetä. Teepohja on maustettu mustaseljan ja kvittenin aromeilla sekä appelsiinikuoren ja ananaksen paloilla. Mukana on myös ohdakekukan terälehtiä. Kertomuksen mukaan keisari lähetti itse maustamansa teen valitulleen. Neito ihastui teehen ja myöntyi keisarin kosintaan. Neidon maku kehittyi mukaan vuosien saatossa vaativaksi, ja hän toimitutti itselleen herkkuja ympäri valtakuntaa. Tarina kertoo, että näin Kiinan logistiikkajärjestelmä kehittyi. == Lähteet == Luokka:Maustettu musta tee
Nikita Šabalkin

Nikita Aleksejevitš Šabalkin (, s. 9. lokakuuta 1986 Ordžonikidze, Pohjois- Ossetian ASNT, Neuvostoliitto) on venäläinen koripalloilija. Šabalkin voitti Venäjän maajoukkueessa Euroopan mestaruuden Espanjassa 2007 ja EM-pronssia Liettuassa 2011.fiba.com == Lähteet == * Profiili fiba.com * Profiili eurocupbasketball.com === Viitteet === Luokka:Venäläiset koripalloilijat Luokka:Vuonna 1986 syntyneet Luokka:Elävät henkilöt
Jeunesse Esch

Association Sportive La Jeunesse d’Esch eli Jeunesse Esch on luxemburgilainen jalkapalloseura Esch-sur-Alzettesta maan lounaisosasta. Sen joukkue pelaa maan korkeimmalla sarjatasolla Kansallisessa divisioonassa. Jeunesse Esch perustettiin vuonna 1907, ja sen tunnusvärit ovat musta ja valkoinen. Seuran kotistadion on 4 000 -paikkainen Stade de la Frontière. Jeunesse Esch on Luxemburgin menestynein jalkapalloseura. Se on voittanut Luxemburgin- mestaruuden 28 kertaa ja Luxemburgin cupin 13 kertaa. Seuran paikallisvastustaja on Fola Esch. == Saavutukset == * Luxemburgin-mestaruus (28): 1921, 1937, 1951, 1954, 1958, 1959, 1960, 1963, 1967, 1968, 1970, 1973, 1974, 1975, 1976, 1977, 1980, 1983, 1985, 1987, 1988, 1995, 1996, 1997, 1998, 1999, 2004, 2010 * Luxemburgin cup (13): 1935, 1937, 1946, 1954, 1973, 1974, 1976, 1981, 1988, 1997, 1999, 2000, 2013 == Lähteet == == Aiheesta muualla == * Jeunesse Eschin sivusto * Jeunesse Esch Euroopan jalkapalloliiton sivustolla Luokka:Luxemburgilaiset jalkapalloseurat
Sä huudat

"Sä huudat" on ensimmäinen single suomalaisen rap-artisti Cheekin lokakuussa 2015 julkaistulta yhdeksänneltä studioalbumilta Alpha Omega. Single julkaistiin 19. elokuuta 2015. "Sä huudat" oli ensimmäinen kappale, jonka Cheek julkaisi vuoden kestäneen keikka- ja julkaisutaukonsa jälkeen. Hän on kuvaillut kappaletta "voimakkaimmaksi koskaan tekemäkseen biisiksi", ja kertonut sen kuvaavan tauon aikana syntyneitä ajatuksia. Kappaletta kuunneltiin Spotifyssa ensimmäisen vuorokauden aikana 254 900 kertaa. Se rikkoi näin Suomen Spotifyn vuorokauden kuunteluennätyksen, jonka JVG:n "Tarkenee" kuukautta aiemmin vei Cheekin "Timantit on ikuisia" -kappaleelta 110 000 toistolla. "Sä huudat" sijoittui Suomen virallisella listalla ensimmäiseksi sekä single- että latauslistoilla. Se nousi suoraan molempien listojen kärkeen viikolla 35/2015. Kappale pysyi singlelistan ykkösenä myös seuraavan viikon. Radiosoittolistalla "Sä huudat" oli parhaimmillaan viides viikoilla 37/2015 ja 39/2015. Yhteensä listaviikkoja kertyi sekä single-, lataus- että radiosoittolistoilla 11. Hannu Aukian ohjaama musiikkivideo kappaleeseen julkaistiin YouTubessa 28. elokuuta. Sitä on katsottu 4,5 miljoonaa kertaa. == Lähteet == Luokka:Cheekin kappaleet Luokka:Vuoden 2015 kappaleet